Etiopien pas og visum
Vi anbefaler, at du kontakter Etiopiens ambassade og spørger, hvad de aktuelle regler for ind- og udrejse er. Det er dit ansvar at overholde reglerne.
Myndighederne i Etiopien har oplyst, at følgende regler gælder for danskeres ind- og udrejse:
Visumpligt. Visum gælder maksimalt til ophold i 90 dage.
Du kan søge e-visum på www.evisa.gov.et, hvis du har fået e-visum, skal du udskrive bekræftelsen og tage den med på rejsen.
Du kan få visum ved ankomst, hvis du rejser ind gennem Bole international Airport i Addis Ababa.
Pas skal være gyldige i mindst 6 måneder på det tidspunkt du rejser ind.
Forlængede dansk pas anerkendes til både ind- og udrejse.
Provisorisk dansk pas (nødpas) anerkendes til udrejse. Udrejse med nødpas kræver et særligt udrejsestempel fra Etiopiens myndigheder.
Har du dansk flygtninge- eller fremmedpas, skal du kontakte Etiopiens ambassade for at få oplyst, hvilke regler der gælder for dig.
Opdateret den 18. september 2018.
Etiopiens ambassade i Stockholm
Rejsevejledning til Etiopien
http://um.dk/da/rejse-og-ophold/rejse-til-udlandet/pas-og-visum/etiopien-pas-og-visum/